open-index/open-wikipedia-markdown huggingface dataset:
LOL

**LOL** er internettsjargong, SMS-språk og et akronym for engelsk **laugh out loud** eller **laughing out loud**, på norsk: *ler og ler*. Uttrykket brukes for å vise at den som skriver oppfatter noe som humoristisk eller morsomt. LOL er internasjonalt anvendt og nyttes i kommunikasjon med korte tekstmeldinger via mobiltelefon eller på internett, uavhengig av brukernes eget språk.

Den 24. mars 2011 ble LOL formelt anerkjent i en oppdatering av Oxford English Dictionary. Lol kan også stå for *Lord Of Loser*, på norsk: *Tapernes Herre*.

## Referanser
Eddie Turnbull

**Edward Hunter Turnbull** (1923–2011) var en skotsk profesjonell fotballspiller og manager.
I 1950-årene var Eddie Turnbull en av «*The Famous Five*», kanskje den mest kjente angrepslinjen til Hibernian og det skotske landslaget i fotball, sammen med Gordon Smith, Bobby Johnstone, Lawrie Reilly og Willie Ormond. I løpet av hans tid med Hibernian vant de tre Scottish Football League-titler, og i 1955 ble han den første britiske spilleren til å score i Europacupen.

Han var manager for Aberdeen mellom 1965 og 1971 med rimelig suksess. Klubben vant den skotske FA-cupen i 1969–1970 og ble nummer to i den skotske eliteserien i 1970–1971.

Etter Aberdeen dro han tilbake til Edinburgh for å bli manager for Hibernian. Han overtok laget etter Dave Ewing, som hadde et kort opphold som Hibernian-manager i 1970–1971-sesongen. Med Hibernian vant Turnbull den skotske ligacupen i 1972, og han stod bak deres mest berømte seier, en 7–0-seier over byrivalene Heart of Midlothian på Tynecastle Stadium den 1. januar 1973. Det var Eddie Turnbull som i november 1978 hentet de norske spillerne Isak Arne Refvik og Svein Mathisen til Hibernian. I november 1979 hentet han også George Best til klubben.

Selv om Turnbull ble uttatt ni ganger til å spille for Skottland og spilte i VM i fotball i 1958 i Sverige, mottok han aldri noen fysisk lue, slik britiske landslagsspillere får etter hver landskamp. Det skyldes at Turnbull aldri spilte i en landskamp mot et av de andre britiske landslagene, og luer ble tidligere bare utdelt i interne landskamper fram til midten av 1970-tallet. Denne praksisen ble rettet på i 2006, som et resultat av Gary Imlachs suksessfulle kampanje for sin far Stewart Imlach og også andre spillere mottok da dette beviset retrospektivt for sin deltakelse. Turnbull var helt fram til sin bortgang jevnlig å se på hjemmekamper for Hibernian på Easter Road Stadium. Turnbull døde om ettermiddagen lørdag 30. april 2011, 88 år gammel. Hibernians styreformann Rod Petrie uttalte ved Turnbulls bortgang at ingen annen enkeltperson hadde ytt et større bidrag til klubben enn Turnbull.

## Referanser


## Litteratur
* 

## Eksterne lenker
* 
* Newcastle Fans profile
Eirik Halvorsen

**Eirik Halvorsen** (født 15. august 1975) er en norsk tidligere skihopper som representerte Konnerud IL.

Han debuterte i verdenscupen med 18.-plass i Vikersund 18. februar 1995. Hans beste plassering i verdenscupen var 2.-plass i normalbakken i Sapporo 20. januar 1996. Sammenlagt i verdenscupen ble han nummer 76 i 1994/95 og 16 i 1995/96. Han ble nummer 12 sammenlagt i den tysk-østerrikske hoppuka 1995/96.

I VM i skiflyging i Bad Mitterndorf (Kulm) i 1996 ble han nummer 8. Hans siste verdenscuprenn var i skiflygingsbakken i Harrachov i mars 1996.

Eirik Halvorsen tok bronsemedalje i NM stor bakke i Meldal i 1996. I det samme mesterskapet var han på Buskeruds lag som ble norgesmestre i lagkonkurranse (normalbakke) i Stryn.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 339

## Eksterne lenker
*
Sister Act 2 – Back in the Habit (album)

***Sister Act 2 – Back in the Habit*** er et samlealbum med diverse artister, utgitt i 1993.

## Sporliste
# Whoopi and the Ronelles: «The Greatest Medley Ever Told»
# Hi-Five: «Never Should've Let You Go»
# Whoopi and the Sisters: «Get Up Offa That Thing/Dancing in the Street»
# The St. Francis Choir med Ryan Toby: «Oh Happy Day»
# Whoopi and the Sisters: «Ball of Confusion (That's What the World Is Today)»
# Tanya Blount & Lauryn Hill: «His Eye Is on the Sparrow»
# Aretha Franklin: «A Deeper Love»
# Nuttin' Nyce: «Wandering Eyes»
# Valeria Andrews & Ryan Toby: «Pay Attention»
# The Chapman College Choir: «Ode to Joy»
# The St. Francis Choir med Lauryn Hill, Ryan Toby, Devin Kamin, Ron Johnson: «Joyful, Joyful»
# Whoopi and the Cast: «Ain't No Mountain High Enough»
Billy West

**Billy West** er navnet til flere personer:

* Billy West (stemmeskuespiller) (1952&ndash;)
* Billy West (stumfilmskuespiller) (1892&ndash;1975), særlig kjent som Charlie Chaplin-imitator
Rainbow Arts

**Rainbow Arts** var et videospillsutviklingsfirma og en videospillsdistributør, som ble grunnlagt i 1984 av Marc Ulrich, i Gütersloh i Tyskland.

Rainbow Arts ble kjøpt opp av Funsoft, og ble del av THQ, da Funsoft ble oppkjøpt av THQ i 1999.

## Spill
Utgitte spill av Rainbow Arts:

* *[[Antics]]*
* *[[The Baby of Can Guru]]*
* *[[Bad Cat]]*
* *[[Circus Attractions]]*
* *[[Curse of RA]]*
* *[[Danger Freak]]*
* *[[Denaris]]*
* *[[Down at the Trolls]]*
* *[[Garrison]]*
* *[[Graffiti Man]]*
* *[[Grand Monster Slam]]*
* *[[Giana Sisters]]*
* *[[Hard n Heavy]]*
* *[[In 80 Days Around the World]]*
* *[[Jinks]]*
* *[[Katakis]]*
* *[[Logical]]*
* *[[Madness (videospill)|Madness]]*
* *[[Oxxonian]]*
* *[[Rockn Roll (videospill)|Rockn Roll]]*
* *[[Soldier]]*
* *[[Spherical]]*
* *[[Starball]]*
* *[[StarTrash]]*
* *[[Street Gang]]*
* *[[Sunny Shine]]*
* *[[To be on Top]]*
* *[[Turrican]]*
* *[[Turrican II: The Final Fight]]*
* *[[The Volleyball Simulator]]*
* *[[Warriors]]*
* *[[X-Out]]*

## Referanser
Creswick

**Creswick** er et tettsted i Victoria i Australia. Den ligger 129 km nordvest for Melbourne og ligger i lokalstyret Shire of Hepburn. Creswick hadde .

Stedet er oppkalt etter familien Creswick som var en av de første nybyggerne i området.

## Historikk
Før europeisk bosetning var området befolket av Wemba-Wemba-folket. De første nybyggerne var Henry, Charles og John Creswick som etablerte en sauegård der i 1842.

Creswick er en tidligere gullgraverby som ble etablert under gullrushet i Victoria i 1850-årene. Creswick var åsted for en større gruvetragedie i desember 1822, der 22 menn druknet.

I dag er hovedindustriene skogbruk og jordbruk.

## Transport
Creswick jernbanestasjon betjenes av tog på V/Lines linjer til Ballarat og Maryborough. 

## Referanser
Drømmetiden, myter og legender fra Australias utbefolkning

***Drømmetiden, myter og legender fra Australias utbefolkning*** er en bok i Bokklubbens serie Verdens Hellige Skrifter, redigert av Ingjerd Hoëm og utgitt i 2006. Boken inneholder myter fra australsk mytologi, slik den ble praktisert hos Australias urbefolkning aboriginerne; med vekt på myter fra Aranda-folket som lever i Nordterritoriet.

Antologien inneholder korte, kommenterte tekster. Tekstene er organisert i fire kapitler: Aranda-folkets myter, Myter fra Sørøst-Australia, Allmoderen og Allfaderen.

Drømmetiden er et mangetydig nøkkelbegrep i australsk mytologi; det er både en periode i tidenes morgen da verden ble til, og samtidig den kraften som skapte livet og opprettholder livet.
## Referanser
Verdensmesterskapet i amerikansk fotball

**Verdensmesterskapet i amerikansk fotball** (offisielt **IFAF World Cup**, også kjent som **American Football World Cup** og **Gridiron World Cup**) er et internasjonalt amerikansk fotball-mesterskap spilt av lag fra medlemslandene. Mesterskapet drives av International Federation of American Football (IFAF), og består av en kvalifikasjonsrunde og en avsluttende turnering. Mesterskapet ble opprinnelig arrangert hvert fjerde år, men har blitt arrangert fem ganger siden innvielsesturneringen i 1999, siste gang i 2015. Det neste mesterskapet skal etter planen arrangeres i 2025.

Den siste vinneren var USA, som vant sitt tredje strake mesterskap i VM i 2015. Japan vant VM både i 1999 og 2003. 11 lag deltok i kvalifiseringsrunden i 2007. De seks beste lagene gikk videre til turneringen. VM 1999 ble avholdt i Italia, mens VM 2003 ble avholdt i Tyskland og VM i 2007 i Kawasaki i Japan. Østerrike arrangerte VM i 2011.

## Resultater
### Oppsummering

### Sammendrag

### Rangering

## Se også
*International Federation of American Football

## Referanser


## Eksterne lenker
* 2011 World Cup official site 
* 2007 World Cup official site
* World Cup 2003 Info
*  World Cup 1999 Info
* IFAF World Cup blog
Ibrahim Babangida

**Ibrahim Babangida** (født 1941) var en nigeriansk offiser og militær president over Nigeria. 
Babangida åpnet Third Mainland Bridge som forbinder Lagos-øya med fastlandet i Lagos, Nigeria i 1990.

Hans første ekteskap etter islamsk lov har aldri blitt offentliggjort. Han giftet seg med Maryam (1948&ndash;2009), som senere ble førstedame i Nigeria. De fikk fire barn, to gutter og to jenter. Maryam Babangida døde 27. desember 2009 av eggstokkreft. 

Babangida ble medlem av den nigerianske hærens offiserskorps den 10. desember 1962, og tjenestegjorde i den militære regjeringen til Olusegun Obasanjo. Babangida var sterkt involvert i den nigerianske statskuppet som ble gjennomført i 1976. 

Babangida studerte ved en militærskole i India der han ble uteksaminert i 1964. Babangida var sjef for hæren og medlem av Det øverste militære råd (SMC) i administrasjonen til generalmajor Muhammadu Buhari. Babangida skulle senere komme til gjennomføre et ublodig militærkupp mot Buhari og hans regime den 27. august 1985. Etter dette statskuppet lovet Babangida å sette en stopper for de omfattende menneskerettighetsbruddene begått av regjeringen til Buhari, og overlate makten til en sivil regjering i 1990. Babangida styrte over Nigeria etter statskuppet og frem til hans avgang fra president-embetet 27. august 1993 etter hans annullering av valget som ble avholdt den 12. juni samme år. Hans de facto visepresident i denne perioden var Augustus Aikhomu.

22. april 1990 ble Babangida og hans regjering nesten veltet av en kuppforsøk som ble gjennomført av major Gideon Orkar. Babangida befant seg i Dodan Barracks, det militære hovedkvarteret og presidentboligen, da de ble angrepet og okkupert av militante opprørsstyrker, men Babangida og hans følgesvenner klarte å unnslippe via en trygg rute ut fra området. I løpet av den korte tiden Orkar og hans samarbeidspartnere kontrollerte radiosenderne i Lagos, kringkastet de en voldsom kritikk av Babangida og hans regjering, og anklager dem for omfattende korrupsjon og autokratiske tendenser.

## Referanser
Why Marry?

***Why Marry?*** er et skuespill fra 1917, skrevet av den amerikanske dramatikeren Jesse Lynch Williams. Det vant den først Pulitzerprisen for drama i 1918.

## Handling
Historien finner sted i et herskapshus på landsbygda. En gruppe på åtte personer tilbringer helgen sammen, og temaene ekteskap og skilsmisse kommer stadig opp i deres interaksjoner og samtaler.

## Rollefigurer

* John, husets eier
* Lucy, Johns ektefelle
* Jean, Johns yngste søster, som har blitt oppdratt til å tenke at hennes mål i livet er å bli gift
* Rex, en ugift nabo
* Fetter Theodore, en prest som tar avstand fra skilsmisse
* Onkel Everett, som er dommer og som mener at skilsmisse bør være tillatt
* Helen, Johns andre søster, som ikke ønsker å gifte seg, selv om en rekke menn ønsker å gifte seg med henne
* Ernest, en vitenskapsmann som verken tror på ekteskap eller på skilsmisse

## Eksterne lenker
*
Hazel Reid O’Leary

**Hazel Reid O'Leary** (født 17. mai 1937 i Newport News, Virginia) var USAs syvende energiminister, fra 1993 til 1997, utnevnt av daværende president Bill Clinton. 

Per 2009 er hun fremdeles den første og eneste kvinne og første og eneste afroamerikaner som har holdt denne posisjonen. Siden 2004 har hun fungert som president for Fisk University, et historisk afroamerikansk college som ligger i Nashville, Tennessee. Reid giftet seg med Carl G. Rollins, Jr, som hun hadde en sønn sammen med, som også fikk navnet Carl. De ble senere skilt. Hun giftet seg med John F. O'Leary som også var politiker, den 24. april 1980. Han døde i 1987. O'Leary jobbet som aktor i New Jersey, og ble senere en partner og revisor i konsulentselskapet Coopers & Lybrand. I løpet av administrasjonen til Jimmy Carter, ble O'Leary utnevnt til assisterende administrator av Federal Energy Administration. I 1993 nominerte president Bill Clinton O'Leary til energiminister.

## Referanser
Gymnastikkhjul

**Gymnastikkhjul**, ofte kalt **gymhjul**, er en type gymnastikk som stammer fra Tyskland der utøveren utfører ulike akrobatiske øvelser i og på et stort hjul, eller som et avsprang ut av hjulet. Det konkurreres i denne idretten, men den er også brukt i sirkus.

Det konkurreres i tre øvelser:
* Linje – begge kantene av hjulet er i kontakt med gulvet
* Spiral – kun én av kantene er i kontakt med gulvet
* Hopp – utøveren gjør et avsprang ut av hjulet, i fart

Både kvinner og menn konkurrerer, og det konkurreres også i mix. I Norge er gymnastikkhjul én av syv grener som er organisert under Norges Gymnastikk og Turnforbund (NGTF). 

## Historie
Gymnastikkhjulet ble oppfunnet i 1925, av Otto Feick i Schönau an der Brend, og han kalte oppfinnelsen «Rhönrad». Han var jernbanearbeider, og sønn av en smed. Han lagde ulike varianter, men i dag konkurreres det i kun én variant. Den første konkurransen i gymnastikkhjul ble arrangert i 1930, og ved sommer-OL 1936 ble sporten vist fram under åpningsseremonien. Sporten ble opptatt i det tyske turnforbundet i 1959, og det første tyske mesterskapet ble arrangert året etter. Det første offisielle europamesterskapet ble arrangert i 1990. Det internasjonale gymnastikkhjulforbundet (Internationaler Rhönradturnverband - IRV) ble etablert i 1995, og senere samme år ble det første verdensmesterskapet arrangert.

## Selve hjulet
Hjulet er satt sammen av to PVC-belagte stålringer, med flere stenger på tvers, som både holder stålringene sammen og brukes til å støtte seg. To av stengene har små brett for å stå på, der man også kan bruke reimer for å feste føttene til brettene. To av stengene har håndtak, og to av stengene har ikke håndtak. I tillegg er det to håndtak på selve ringene.

## Konkurranser
VM i gymnastikkhjul er arrangert følgende år:
* 1995 – Den Helder i Nederland
* 1997 – Antwerpen i Belgia 
* 1999 – Limburg i Tyskland 
* 2001 – Liestal i Sveits 
* 2003 – Lillehammer i Norge
* 2005 – Aachen i Tyskland og Bütgenbach i Belgia
* 2007 – Salzburg i Østerrike
* 2009 – Baar i Sveits
* 2011 – Arnsberg i Tyskland
* 2013 - Chicago i USA
* 2015 - Lignano i Italia
* 2016 - Cincinnati i USA
* 2018 - Magglingen i Sveits

## Referanser


## Eksterne lenker
* 
* NGTF – ''Gymnastikkhjul''
* Rhoenrad.de – ''History of wheel gymnastics''
Ada Arnfinsens veg

**Ada Arnfinsens veg** (1–36) er en gate ved Leira sør for høyblokka på Risvollan i Trondheim. Veien strekker seg som blindvei fra Blaklivegen mot sørvest og gården Utleira og er oppkalt etter Ada Arnfinsen (1876–1959), som var initiativtaker til Trondhjem lotteforening og aktiv i arbeidet mot tuberkulose. Hun grunnla også foreningen «Sildråpen», som delte ut melk til barn av fattige hjem. 

Veien er i dag preget av boligbebyggelse, rekkehus i flere etasjer.

## Litteratur
*
Bandolær

**Bandolær**, **skråreim** eller **skråbelte** er ei skulderreim og et belte av lær som en kan bære våpen, patrontasker, flagg, musikkinstrumenter og annet i. Skråbelter bæres særlig sammen med militære uniformer. Betegnelsen ble først brukt om belter som går fra den ene hofta, på skrå over brystet, over motsatte skulder og tilbake på skrå på ryggen. Siden har ordet «bandolær» også blitt brukt om livreimer som går rundt rundt midjen. Et militært kryssbandolær er dannet av  kryssende sabel- og patrontaskebandolærer. Kryssbandolærer kan også betegne uniformsbelter med enkel skulderreim, for eksempel på politiets paradeuniformer. Kryssreimer brukes for å avlaste beltet når en henger gjenstander som feltflaske, spade og annet i det.

På engelsk kalles bandolær ofte *Sam Browne belt* eller *crossbelt*, mens *bandolier* eller *ammunition belt* er patronbelte og *baldric* et bredt pyntebandolær.

## Historikk og bruk
Bandolærer har opprinnelig vært brukt som skulderreim for å bære jakthorn, ammunisjon (særlig patrontasker, kartusjer og magasintasker) og sidevåpen, for eksempel sabel eller karabin for ryttersoldater. Bandolærer har seinere blitt vanlig utstyr til flere typer uniformer, først og fremst militære. Bandolærene er da som regel smalere og festet til bredere livreimer. Musikkorps bærer ofte bandolær med notevesker eller bærebøyler over uniformsjakkene.

Brede bandolærer i form av dekor- eller ordensbånd, gjerne i vatrert silke, bæres også til galladrakter, paradeuniformer og geistlige drakter. Diagonale kroppsbelter i ulike farger kan dessuten brukes som lagmarkører eller som refleksbånd.

Bandolærer og belter er ofte utstyrt med spenner, smygstoler (hemper til løse reimer), geheng og festeanordninger, for eksempel karabinkroker. Materialet er gjerne lær, vebb (vevd webstoff) eller annen tekstil, eventuelt med metalltråder eller elastikk. På militære kryssbandolær anvendes i flere land et bandolærskilt for å holde bandolærene på plass.


Reiter preuß. Kürassier-Regiment Prinz Schönaich.jpg|Rytter i det prøyssiske kyrassér-regimentet *Prinz Schönaich* 1757 med flere bandolær, ett med patronveske og festet under skulderklaffene på våpenkjolen (justaucorps med tydelige oppbrett). Soldaten har ellers knebukser, kragestøvler, trekanthatt og hårpisk i datidens militærmote.

|Uniform for tysk *[[SS-Unterscharführer]]* 1930 med bandolær, brun uniformsskjorte, armbind med hakekors og stiv kepi.
File:КИТЕЛЬ ОФИЦЕРСКИЙ СТАРШЕГО ЛЕЙТЕНАНТА.jpg|Uniformsjakke med bandolær og pistoltaske for sovjetisk sambandsoffiser under andre verdenskrig

Tom Lines 20050401.jpg|Britisk syklist med refleksbelte og skulderveske


## Se også
* Belte
* Seler
* Patronbelte
* Ordensbånd
* Kobbel

## Referanser


## Eksterne lenker
* 
* Historisk uniformsterminologi på tysk, engelsk og fransk
*
Adolf Andreassens veg

**Adolf Andreassens veg** er en vei ved bydelen Byåsen i Trondheim som strekker seg fra nordlig mot sørlig retning mellom Nordre Hallsetveg og Skjermvegen. Veien har ikke gatenummer, men fungerer som adkomstveg for boliger og tilhørende garasjer med adresser tilknyttet Nordre Hallsetveg og Skjermvegen, i tillegg til Hallset barnehage. Sør for vegen ligger Byåsen videregående skole, mens Munkvoll stasjon og Byåsen skole ligger nordvest for vegen, dog uten tilknytning til Adolf Andreassens veg for øvrig.

Vegen er oppkalt etter lokalpolitikeren Adolf Andreassen (1882–1959), som var kommunestyrerepresentant og varaordfører for Arbeiderpartiet i Strinda fra 1923.

## Litteratur
*
Adolf Øiens veg

**Adolf Øiens veg** er en blindveg på Risvollan i bydelen Lerkendal i Trondheim som strekker seg fra nordlig mot sørlig retning mellom krysset Hoeggvegen/Utleirvegen og Risvollvegen. Vegen fungerer som adkomstveg for boliger (rekkehus) og tilhørende parkeringsanlegg, men regnes ikke som en gjennomfartsveg da den går gjennom et boligområde.

Vegen er oppkalt etter forretningsmann, skipsreder, generalkonsul og velgjører Adolf Øien (1849–1918).

## Litteratur
*
Kameratstøtte

**Kameratstøtte** er et lavterskeltilbud utarbeidet av Norges Veteranforbund for Internasjonale Operasjoner (**NVIO**) og Mental Helse Norge.

Bakgrunnen for samarbeidet er et ønske om å bidra til bedre helse og livskvalitet for nåværende og tidligere soldater og deres familie, med en meldingstjeneste/skrivetjeneste hvor man ved å skrive inn kan dele tanker og erfaringer knyttet til utenlandstjeneste. Den som svarer har selv erfaring fra utenlandstjeneste.

## Eksterne lenker
*
Skrognummer

**Skrognummer** (**WIN-kode**) er en kode som finnes på alle båter satt på markedet i EØS-området for første gang etter 16. juni 1998.

En forutsetning for CE-merking er at båten er merket med et skrognummer, Watercraft Identification Number (WIN-kode, tidligere CIN og HIN-kode).

WIN-koden står på skroget, og sitter nedenfor fenderlisten på styrbord side av akterspeilet. WIN-koden er alltid bygget opp på formen **NO-ABC12345L617** som tolkes slik:

* NO=Landkode for produksjonsland eller importland hvis båten er importert fra tredjeland
* ABC= Produsentkode. Denne er IMP hvis båten er importert til Norge fra tredjeland
* 12345= Båtens serienummer. Dette utformes av produsenten
* L= Båtens produksjons- eller sertifiseringsmåned. A=januar, B=februar, osv...
* 6= Det siste sifferet i båtens produksjonsår, i dette tilfellet 2016
* 17= De to siste sifrene er båtens modellår, i dette tilfellet 2017

## Referanser
Andrew Luster

**Andrew Luster** (født 15. desember 1963) er en amerikansk livstidsfange og en av arvingene til Max Factor.

Luster vokste opp i Malibu, California og studerte ved Windward School i Santa Monica. Han ble dømt for en rekke voldtekter i 2003. 

Luster ble tiltalt for i 1996, 1997 og 2000 å ha gitt tre kvinner det narkotiske stoffet GHB eller flytende ecstasy og for å ha voldtatt dem mens de var bevisstløse. Luster ble stilt for retten i 2002. Kort tid senere fant politiet flere videoopptak av Luster der han voldtar kvinnene. I januar 2003, samtidig som han var tiltalt for voldtekt, forlot Luster landet, og ble etterlyst som rømling. 

Selv om hans advokater forsøkte å stanse de videre rettsforhandlingene ble Luster dømt in absentia og juryen fant Luster skyldig på 86 av de 87 tiltalepunkter mot ham. Luster ble dømt for 20 tilfeller av narkotika-indusert voldtekt, 17 og flere tilfeller av sodomi og munnseks ved bruk av narkotika. Luster ble dømt til seks års fengsel for hver av de 20 tilfellene av voldtekt, samt fire år for forgiftning, til sammen 124 år i fengsel. 

Luster flyktet fra fengselet og fant veien til Puerto Vallarta i Mexico hvor han bodde under det falske navnet David Carrera, hans hovedinteresser på denne tiden var surfing og festing. Han ble tatt til fange av en gruppe dusørjegere den 18. juni 2003 og ble deretter satt i forvaring av meksikanske myndigheter. Den neste dagen var Luster tilbake i USA, og ble satt i fengsel. Dusørjegeren ble senere arrestert for frihetsberøvelse fordi dusørjakt er forbudt i Mexico.

Luster soner fengselsstraffen på 124 år i Mule Creek State Prison som ligger i California. Fordi hans forbrytelser har skadet andre mennesker må Luster sone minst 85 prosent av straffen før han kan vurderes løslatt på grunn av god oppførsel i fengselet. I 2013 ble straffen redusert til 50 års fengsel. 

TV-filmen *A Date with Darkness: The Trial and Capture* fra 2003 er basert på Lusters rettssak og hans ofre. Skuespiller Jason Gedrick spiller Luster.

## Referanser
Noteverdi

Innen musikknotasjon er **noteverdi** den relative varigheten av en note. Noteverdien angis av notehodets form og farge, om det finnes en notehals, og om det finnes notehake eller notebjelke. En pause angir et tomrom av en tilsvarende varighet. 

Lengden til noter og pauser er ikke bestemte størrelser, men er proporsjonale i varighet; de må sees i sammenheng med alle andre note- og pauselengder. Systemet er matematisk oppbygd med en indre logikk, slik at halvnote tilsvarer to fjerdedelsnoter, og så videre. For enkelhets skyld oppgis her varigheten til en kvartnote som R. Nedenfor beskrives noteverdiene til venstre og den tilsvarende pausen til høyre. En helnote er 4 pulslag. En halvnote er 2 pulslag. En firedelsnote er 1 pulslag. En åttedelsnote er 1/2 pulslag.
Aksel Nilsens veg

**Aksel Nilsens veg** (1–73) er en blindvei ved området Nidarvoll / Leira i Trondheim som strekker seg fra sørøstlig til sørvestlig retning mellom Leirfossvegen og Nidelva. Veien fungerer som adkomstveg for frittstående eneboliger, men er ikke som en gjennomfartsvei da den går gjennom et boligområde og ender blindt mot Nidelva.

Veien er oppkalt etter dreieren Aksel Nilsen (1895–1958), som var ansatt hos NSB ved Marienborg verksteder. Han var også lokalpolitiker for Arbeiderpartiet og satt i kommunestyret til Strinda, hvor han i en periode også var varaordfører. 

## Litteratur
*
Nordisk mesterskap i fotball 1968–71

**Nordisk mesterskap i fotball 1968&ndash;71** var tiende utgave av Nordisk mesterskap i fotball. , ,  og  deltok.

Turneringen ble arrangert av Sveriges fotballforbund. Premiepokalen ble navngitt: *SvFF:s pokal*.

Sverige fortsatte sin dominans innen nordisk fotball og tok sin åttende strake seier i turneringen.

## 1968
### Kamper

----

----

----

----

----

----

### Tabell

## 1969
### Kamper

----

----

----

----

----

----

### Tabell

## 1970
### Kamper

----

----

----

----

----

----

### Tabell

## 1971
### Kamper

----

----

----

----

----

----

### Tabell

## Referanser
Perrong

**Perrong** (fra fransk *perron* = trapp, av *pierre* = sten), også kalt plattform, er den forhøyde konstruksjonen som er bygd langs eller mellom sporene for skinnegående transportmidler (særlig brukt om jernbanestasjoner) for å lette på- og avstigning for passasjerer samt håndtering av gods. Det finnes også spesielle perronger for bagasje, rengjøring og reparasjoner.

I jernbanens barndom ble perrongene bygd så enkelt og rimelig som mulig, dvs. at de var lave. Til gjengjeld var togvognene utstyrt med stigtrinn. Langs trikkespor var det refuger med fortaushøyde og også her måtte passasjerene bruke stigtrinn for å nå opp til vogngulvets høyde.

I dag tenkes tilgjengelighet på en helt annen måte, og nybygde jernbanetog er etter 1990 ofte utstyrt med lavgulv, dvs tilsvarende perronghøyde, ofte i kombinasjon med egne plasser for barnevogner og rullestoler i vognene.

Standard perronghøyde på norske jernbanestasjoner i dag (per 2024) er 76cm målt fra toppen av jernbaneskinne. Denne høyden tilstrebes ved nybygg og oppgraderinger. To eldre plattformhøyder som har vært mye i bruk er 35cm og 55cm. 

En *mellomplattform*, eller midtplattform, er en perrong som ligger mellom to jernbanespor og betjener dem begge. De to sporene tilhører typisk samme bane og er beregnet til tog i hver sin retning. Ål stasjon ligger på en stor midtplattform under åpen himmel med grøntareal. På den dobbeltsporede Drammenbanen finner man midtplattformer med samme funksjon på stasjonene Stabekk, Blommenholm, Slependen, Billingstad, Hvalstad, Vakås, Høn og Brakerøyak. 

Stasjoner der dobbelsporede jernbaner løper sammen, kan designes slik at mellomplattformer kan benyttes for omstigning mellom tog i samme kjøreretning. Dette er gjort på Drammensbanens og Askerbanens fellesstasjoner Lysaker og Sandvika. 

Anleggskostnadene ved én mellomplattform er vanligvis lavere enn for to sideplattformer. Arealbehovet er også noe mindre. Den gang det var ansatt betjening på Drammensbanens lokalstasjoner, kunne også personalkostnadene holdes lavere ved at man kunne ha ett billettsalg som var felles for begge kjøreretninger. 

## Referanser


## Se også
* Plattform
Albertine Wærness veg

**Albertine Wærness veg** (1–26) er en blindveg i området Hoeggen som grenser inn til Risvollan i bydel Lerkendal i Trondheim som strekker seg fra sørlig til nordvestlig retning fra Risvollvegen. Vegen fungerer som adkomstveg for frittstående eneboliger og rekkehus, men er ikke en gjennomfartsvei da den går gjennom et boligområde og ender blindt med en snuplass. Der hvor Albertine Wærnes veg munner ut i Risvollvegen ligger Hoeggen kirke.

Veien er oppkalt etter Albertine Wærness (1859–1936), som var bestyrer av institusjonene Nattely for menn og Finnes barnehjem.

## Litteratur
*
Steve Delaup

**Steve Delaup** (født 7. august 1972 i Porto-Vecchio, Korsika) er en fransk tidligere skihopper som representerte CS Courchevel.

Han deltok i verdenscupen fra 1990 til 1995, med 12.-plass i 1992/93 som beste sammenlagtplassering. Hans beste plassering i enkeltrenn var 3.-plass i normalbakken i Sapporo 19. desember 1992. I den tysk-østerrikske hoppuka ble han som best nummer 25 sammenlagt i 1992/93.

Steve Delaup var med i VM i 1991 og 1993, med 8.-plass i storbakken i Falun i 1993 som beste individuelle resultat. Han deltok i OL i 1992 og 1994, og ble nummer 6 i storbakken i Courchevel (Albertville) i 1992. Hans beste plassering i lagkonkurranse for Frankrike i mesterskap var 4.-plass i VM i Falun i 1993.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Steve Delaup  (besøkt 18. april 2011)

## Eksterne lenker
*
Alexander Holsts veg

**Alexander Holsts veg** (1–5) er en vei ved området Brundalen i Trondheim som strekker seg fra østlig til vestlig retning fra Brundalen til en rundkjøring/snuplass hvor den møter flere grener av Brundalsgrenda. Veien er en gjennomfartsvei og fungerer som adkomstveg for boligbebyggelsen i området, som består av flere lavblokker i tre etasjer.

Veien er oppkalt etter overlege Alexander Martinus Holst (1866–1947), som var administrerende direktør og overlege ved Trondhjems kommunale sykehus i perioden 1904–1933, samt formann i Den norske legeforening i perioden 1910–1911.

## Litteratur
*
Alexander Kiellands gate (Trondheim)

**Alexander Kiellands gate** (1–17) er en vei ved området Øvre Rosenborg i Trondheim som strekker seg fra sørlig til nordlig retning fra Tyholtveien til Jonas Lies gate. Veien er en gjennomfartsvei og fungerer som adkomstveg for boligbebyggelsen i området, som består av frittstående eneboliger og villaer.

Veien er oppkalt etter forfatteren Alexander Kielland (1849–1906). Området har for øvrig flere gater som er oppkalt etter norske forfattere.

## Litteratur
*
Transferd

**Transferd** er et transport- og logistikkselskap som er datterselskap av Firda Billag og har hovedkontor i Førde.

Transferd ble dannet 1. januar 2011, dette skjedde etter at Firda Billag-gruppen kjøpte Fjord1 Transport av Fjord1-konsernet. Ved oppkjøpet valgte Firda Billag å starte eget selskap som overtok driften av Fjord1 Transport og godsdelen i Firda Billag. Navnet på dette selskapet ble bestemt av styret i Firda Billag-gruppen. Navnet ble Transferd med definisjonen av «Trans» fra Transport og ferd, som og frakte «ferd». Selskapet overtok Fjord1 Transports organisasjonsnummer. 

Pr. 1. januar 2013 er Knut Fagerli daglig leder i selskapet. (Tidligere har Stian Hårklau og Peter Olav Midthun vært ledeer)

Selskapet er også medeier i følgende selskaper:
*Sunnmøre Romsdal Billag Anleggstransport AS (SRB Anlegg) – 51,00%

Transferds transportvirksomhet med utgangspunkt i Sunnmøre ble sent på høsten 2015 solgt og overtatt av tre nye eiere. Hovedaksjonær (51%) ble Veøy AS, og resten av aksjekapitalen er delt likt mellom Nils Anders Larsen og Lars Elling Bjåstad. Nytt navn på dette selskapet ble Veøy Møre AS. Bjåstad ble administrerande direktør i selskapet.

## Referanser


## Eksterne lenker
*
Alexander Kiellands gate

**Alexander Kiellands gate** finnes flere steder i Norge:

* Alexander Kiellands gate (Haugesund)
* Alexander Kiellands gate (Lillestrøm)
* Alexander Kiellands gate (Sandnes)
* Alexander Kiellands gate (Sandessjøen)
* Alexander Kiellands gate (Skien)
* Alexander Kiellands gate (Stavanger)
* Alexander Kiellands gate (Trondheim)
Murtala Ramat Mohammed

**Murtala Ramat Mohammed** (født 8. november 1938, død 13. februar 1976) var en militær hersker (leder av den føderale militære regjeringen) i Nigeria fra 1975 og frem til han ble myrdet i et statskupp året etter. 

Under den nigerianske borgerkrigen, var Mohammed general-kommandant i den nigerianske hæren. I kjølvannet av hæravdelingene som Mohammed kommanderte kom det etter hvert frem stadig flere historier om kvinner som var blitt utsatt for voldtekt og deretter drept. Disse hendelsene skal ha funnet sted under borgerkrigen, men Mohammed benektet standhaftig alle disse påstandene, men han innrømmet etter krigen at hans tropper kan ha blitt revet med. Mohammed var kraftig imot regimet til Johnson Aguiyi-Ironsi som hadde tatt over makten i landet gjennom et statskupp i 1966.

Murtala Mohammed ble drept 13. februar 1976 i en mislykket kuppforsøk ledet av Buka Suka Dimka som også arbeidet innenfor det nigerianske militæret. Drapet skjedde da Mohammeds bil ble angrepet mens han var på vei til hans president-kontor i Lagos. Flere ledende offiserer ble senere anklaget for enten planlegging eller godkjenning på kuppforsøket. Mohammed ble etterfulgt i president-embetet av Olusegun Obasanjo som sørget for sivilt styre ved å overlate makten, på fredelig vis til Shehu Shagari, den 1. oktober 1979.

## Referanser
Edmund Breese

**Edmund Breese** (født 18. juni 1871 i Brooklyn i New York, død 6. april 1936 i New York) var en amerikansk teater- og filmskuespiller i stumfilmperioden. Han hadde en lang teaterkarriere med varierte opptredener på Broadway før han begynte å medvirke i filmer. Breese medvirket i 129 filmer mellom 1914 og 1935. Han huskes best for ham som gir råd til tysk-læreren i begynnelsen av krigsfilmen *[[Intet nytt fra Vestfronten (1930)|Intet nytt fra Vestfronten]]* (1930).

## Filmografi (utvalg)

## Teaterroller (utvalg)

## Referanser


## Eksterne lenker
*
Alette Beyers veg

**Alette Beyers veg** (1–3A) er en vei ved området Halset i Trondheim som strekker seg fra nordlig til sørlig retning fra Nordre Hallsetveg til Selsbakkvegen. Veien er en gjennomfartsvei og fungerer som adkomstveg for boligbebyggelse både i Rådmannsvegen (frittstående eneboliger) og Waldemar Aunes veg (boligblokker).

Veien er oppkalt etter gårdeier og velgjører Alette Beyer, født Busch, (1726–1810). Hun arvet av sin mann Otto Beyer (1711–1778) gården og det tidligere krongodset *Halset*, som området i dag er oppkalt etter. 

## Se også
* Beyerbrygga

## Litteratur
*
Notehode

Innen musikk, er **notehode** den elliptiske delen av ei note. Notehoder kan være enten helt svarte eller hvite, noe som angir noteverdien. I en helnote, er notehodet notas eneste komponent. Kortere noteverdier får en notehals festet på seg, med eventuelt også en hake eller bjelke på seg. Notehoder stammer opprinnelig fra neumene, som ble brukt til å notere gregoriansk sang.
Hiroo Shima

**Hiroo Shima** (japansk: *嶋 宏大*, *Shima Hiroo*) (født 10. mai 1963 i Shimokawa) er en japansk tidligere skihopper som representerte Jisaki Industry.

Han deltok internasjonalt i årene 1984 til 1988, med beskjedne resultater. Bare fire ganger ble han blant de tolv beste i verdenscuprenn, alle gangene i Sapporo. Best var 3.-plass i normalbakken 24. januar 1987. Sammenlagt i verdenscupen var 29.-plass i 1986/87 hans beste plassering. I OL i Sarajevo i 1984 ble han nummer 45 (av 58 deltakere) i normalbakken og nummer 51 (av 53 deltakere) i storbakken. I VM i Oberstdorf i 1987 ble han nummer 60 av 66 deltakere.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Hiroo Shima  (besøkt 18. april 2011)

## Eksterne lenker
*
Stanislaw Witkiewicz

**Stanislaw Witkiewicz** (født 8. mai 1851 i Pašiaušė, Samogitia i Polen, død 5. september 1915 i Lovran, dagens Kroatia) var en polsk maler, arkitekt, forfatter og teoretiker. 

Witkiewicz studerte i St. Petersburg fra 1869 til 1871, deretter studerte han i München mellom 1872 og 1875. Hans sønn, Stanisław Ignacy Witkiewicz, ble en berømt maler, dramatiker, forfatter og filosof som studerte ved Academy of Fine Arts i Kraków. I 1908, da han led av tuberkulose fotlot Witkiewicz den eldre hele sin familie i Zakopane og flyttet til Lovranno, et fasjonabelt feriested i det daværende Østerrike-Ungarn, som i dag ligger i Kroatia. Witkiewicz døde der i september 1915, da han var 64 år gammel.

## Referanser
Notehals

**Notehals** er den linja som er direkte festa til et notehode. Notehalsen kan peke enten opp eller ned. Normalt peker halsen oppover for noter fra den midterste linja i et notesystem og nedover, mens noter plassert over midten, får halsen nedover. I polyfonisk musikk med flere stemmer på ett notesystem kan halsenes retning angi hvilken stemme ei note hører til.
Jean-Baptiste Bourguignon d’Anville

**Jean-Baptiste Bourguignon d'Anville** (født 11. juli 1697 i Paris i Frankrike, død 28. januar 1782 samme sted) var en fransk geograf og kartograf. Han bidro vesentlig til å heve karttegningens kvalitet og nivå. Hans kart er karakterisert av omhyggelig og nøyaktig arbeid og i høy grad basert på egen forskning. Særlige kartene av den antikke verden er blitt verdifuille.

## Liv og virke
Hans lidenskap for geografisk forskning manfesterte seg allerede i barndommen. Som tolvåring moret han seg med å tegne historiske kart. Senere skulle hans vennskap med antikvaren Abbé Longuerue fremme ham i hans utvikling og arbeid. 

Hans første seriøse kart, som fremstilte antikkens Hellas, ble publisert da han var femten år. Dette ble lagt merke til, og ved 22 års alder (i 1718) ble han utnevnt til kongelig geograf og ble i 1775 adjoint ved Det franske vitenskapsakademi. 

Han lot uutforskede områder være hvite og noterte ned der informasjoner og kilder var usikre eller tvilsomme. Dette gjør at mange av hans kart ser heller tomme ut sammenlignet med andres verker, der ukjente områder ble komplettert etter mer fantasifulle prinsipper. 

Av hans kart (han utgav 211 slike) kan nevnes
* Hans store Kina-kart, som han utarbeidet i 1734 etter forarbeider av jesuittmisjonærene i kretsen rundt pater Jean-Baptiste Régis i 1734, og på oppdrag fra pater Jean-Baptiste Du Halde i dennes verk *Description de la Chine et de la Tartarie chinoise* fra 1735
* *Nouvel atlas de la Chine, de la Tartarie chinoise, et du Thibet* (1737, 107 blad),
* *Atlas général* (1737-80, 66 blad), 
* *Atlas antiquus major* (12 blader), hvortil hørte 
* *Géographie ancienne abrégée* (1769, 3 bind) som tekst. 

D'Anville ble også en av medarbeiderne til *[[Encyclopédie ou Dictionnaire raisonné des sciences, des arts et des métiers]]* av Denis Diderot og Jean Baptiste le Rond d’Alembert.

## Posthumt
Hans kartsamling (10 500 nummer) ble etter hans død innkjøpt for det kongelige bibliotek i Paris.

I 1976 ble månekrateret Anville oppkalt etter ham.

## Referanser


## Eksterne lenker
* University of Virginia biography 
* Carnet de recherches hos Hypothèses.org
* Le «Nouvel Atlas de la Chine, la Tartarie chinoise et du Tibet», de la Bibliothèque numérique mondiale.
* ''Nouvel atlas de la Chine, de la Tartarie chinoise et du Thibet'', édition de La Haye 1737
Alf Godagers veg

**Alf Godagers veg** (1–60b) er en vei ved området Sjetnmarka i Trondheim som strekker seg fra sørvestlig til nordøstlig retning fra krysset Mikkelvegen og Paul Skolemesters veg til Haldor Flatens veg gjennom en hesteskoform mot Øvre Leirfoss kraftverk. Veien er en gjennomfartsvei og fungerer som adkomstveg for boligbebyggelsen i området, som i hovedsak består av frittstående eneboliger. Kollektivselskapet AtB har for øvrig bussforbindelse til Alf Godagers veg med rute 3.

Veien er oppkalt etter maskinist og lokalpolitiker Alf Godager (1885–1952), som var maskinist ved Øvre Leirfoss kraftverk og som satt i Tiller herredsstyre i perioden 1917–1924 samt Tillers ordfører i perioden 1923–1924.

## Litteratur
*
Notebjelke

En **notebjelke** innen musikknotasjonen er en tykk linje som brukes til å forbinde flere åttedelsnoter som følger etter hverandre, eller noter med enda kortere noteverdi (angis med to eller flere notebjelker), og fra tid til annen også pauser.

I vokal musikk brukes bjelker tradisjonelt til å binde sammen noter som synges på samme stavelse. Siden dette ofte bryter rytmiske grupperinger, blir rytmene da vanskelige å lese. I moderne notegravering har det blitt mer vanlig å plassere notebjelkene uavhengig av teksten, og heller skrive bue over de notene som skal synges på samme stavelse.

## Referanser
Akira Satō

**Akira Satō** (japansk: *佐藤 晃*, *Satō Akira*) (født 19. juli 1964 i Kyōgoku) er en japansk tidligere skihopper som representerte Tokyo Biso.

Han deltok i verdenscupen og mesterskap i årene 1985 til 1991. Han vant ett verdenscuprenn, i normalbakken i Sapporo 24. januar 1987. Det var hans eneste plassering blant de ti beste i verdenscupen. Sammenlagt i verdenscupen ble han nummer 25 i 1986/87 og 54 i 1991/92.

Akira Satō var med i VM i 1985 og 1987, med 16.-plass i normalbakken i Seefeld i 1985 som beste individuelle plassering. I OL i Calgary i 1988 ble han nummer 11 i normalbakken og 33 i storbakken, og han var på det japanske laget som ble sist av 11 lag i lagkonkurransen. I VM i skiflyging i Bad Mitterndorf (Kulm) i 1986 ble han nummer 44 av 45 deltakere.

Etter hans siste verdenscuprenn i Sapporo i desember 1991, deltok han i kontinentalcupen til og med 1994/95-sesongen.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Akira Sato  (besøkt 18. april 2011)

## Eksterne lenker
*
Vegard Alstad Sunde

**Vegard Alstad Sunde** (født 18. november 1973 i Kvam) er en norsk tidligere fotballspiller. Han har spilt for Levanger, Steinkjer og Innhered.

## Karriere
Sunde er tidenes toppscorer i Levanger med 216 mål i sin karriere. Han var toppscorer i klubben 8 sesonger på rad. Før 2011-sesongen ble han klar for rivalen Steinkjer. Han skulle erstatte Bendik Bye som dro til Ranheim før 2011-sesongen. Kokken avslutter karrièren hvor det hele startet da han signerte for 6.-divisjonsklubben Kvam/Følling, sommeren 2014. Han har der beviset at han ikke har glemt gamle kunster og noterte seg for 12 mål på de siste 6 kampene for sesongen.

## Eksterne lenker
* Profil hos altomfotball.no
Constantine (film)

***Constantine*** er en amerikansk fantasyfilm fra 2005 basert på Hellblazer-tegneserien. 

## Handlingsreferat

Basert på den originale tegneserien *Hellblazer: John Constantine*, forteller filmen historien om John Constantine, en mystisk eksorsist som er involvert i paranormale situasjoner og mytologier. Han utfører magiske akter, demonutdrivelser og slåss mot demoner og andre skapninger fra helvete, og har et spesielt bånd til de fordømte på grunn av sitt eget, mislykkede selvmord. Konsekvensen var at Constantine ble nødt til å dra til helvete etter hans død (relateres til den katolske kirkes skrifter). Når han oppdager at han har lungekreft som følge av hyppig kjederøyking, innser han at enden er nær. På samme tid møter han *Angela Dodson*, en politikvinne som søker spirituell hjelp for hennes tvillingsøster, *Isabel*, som begikk selvmord som en katolikk. Når Constantine da drar til helvete for å finne ut sannheten om Isabels død, oppdager han en større fare: Antikrist (i dette tilfellet heter han Mammon – som visstnok skal være navnet på en av Satans erkedemoner), Satans sønn, har planer om å krysse over til jordens dimensjon og spre ondskapen på Jorda... Fra da av beslutter Constantine å risikere livet sitt for å redde jorda.

## Rolleliste
* Keanu Reeves – John Constantine
* Rachel Weisz – Angela/Isabel Dodson
* Shia LaBeouf – Chaz Kramer
* Djimon Hounsou – Papa Midnite
* Max Baker – Beeman
* Pruitt Taylor Vince – Fader Hennesey
* Gavin Rossdale – Balthazar
* Tilda Swinton – Gabriel
* Peter Stormare – Lucifer
* Nicholas Downs – kirkegjenger
* Jesse Ramirez – demon (scavenger)
* Michelle Monaghan – Ellie
* Suzanne Whang – mor
* Johanna Trias – besatt pike
* Laz Alonso – Williams
* Matthew McGrory – demon
## Eksterne lenker
*
Notehake

**Notehaken** (også kalt fane, flagg, hale, vimpel), brukt innen musikknotasjon, er en vimpelaktig kurve som går ut fra enden av notehalsen. Haken plasseres alltid til høyre for notehalsen, og notehodet er alltid svart. Hakene kan også knyttes sammen ved hjelp av bjelker.

En stykk hake markerer 8-delsnoter. To haker markerer 16-delsnoter. Tre haker markerer 32-delsnoter. Med andre ord; dess flere haker dess hurtigere rytme. En note med en hake har en rytmisk varighet som er det dobbelte av en med to haker.

## Kilder
www.musikkordboken.no
Neume

**Neumer** var tegn eller symboler over tekst, som ble brukt til å notere enstemmig melodiføring i tidlig middelalder. Hverken tonehøyde eller rytme fremkommer i de tidligste neumer, som kalles «*cheironome*». Disse viste kun melodiens bevegelser.

Rundt 1000-tallet kom de *diastematiske* neumer som viste riktig tonehøyde notert på linjer, men som fortsatt manglet notasjon av rytmikk. 

Neumen kan ses på som notens forgjenger.

## Kilder
www.musikkordboken.no
Alfheim (Trondheim)

**Alfheim** (Alvheim) er navnet på to ulike eiendommer/områder i Trondheim, herav på Singsaker og Stavset.

# Alfheim (Alvheim) på Singsaker (Nedre Berg) ligger i dag ved Overlege Kindts gate nummer 9, og er opprinnelig en parsell av Berg prestegård som ble fradelt i 1863 og deretter solgt til overlege Christian Sommer Kindt (1816–1903), som var den første overlegen ved Trondhjems sykehus. Fra 1903 tilhørte eiendommen skipshandler *Karl Kr. Johnsen* og siden av pianisten *Carl Finberg*.
# Alfheim på Stavset ligger sør for Stavset skole og er en parsell som ble fradelt i 1913. Fra 1921 hadde denne eiendommen samme eier som Alfheims mølle (eid av Valborg Aas og Jens Linge), og disse to eiendommene ble slått sammen til én i 1947. 

## Se også
* Alfheim Brug
* Alfheimskogen
* Alfheims mølle
* Alfheimsvingen

## Eksterne lenker
* [Strindahistorielag.no – Berg Nedre (Alvheim)](http://strindahistorielag.no/wiki/index.php?title=Berg_Nedre_(Alvheim))

## Litteratur
*
José María Castro Madriz

**José María Castro Madriz** (1818–1892) var en advokat, akademiker, diplomat og politiker fra Costa Rica. 

## Liv og virke
### Bakgrunn
José María Castro Madriz José María Castro Madriz ble født av Lorenza Madriz y Cervantes og Ramón Castro y Ramírez. Han ble utdannet ved Universitetet i León i Nicaragua, hvorfra han ble tildelt en bachelorgrad i filosofi.

Castro Madriz giftet seg med Pacífica Fernández Oreamuno, datter av Manuel José Fernández Chacón, og hun sydde en rød stripe av det liberale parti på flagget til Den mellomamerikanske føderasjon, som representerte fargene til tricoloren. I 1850, på en reise til Frankrike, ble Castro dekorert med Æreslegionen.

### Karriere
Han holdt mange offentlige embeder, både før og etter hans perioder som president. Han var rektor ved det nasjonale universitetet (som han hadde bidratt til å grunnlegge) i seksten år, og han satt i flere perioder som statsråd og ambassadør. 

Han ledet også rettsvesenet som øverste dommer i Høyesterett mellom 1860 og frem til 1866 og igjen fra 1870 til 1873.

José María Castro Madriz satt i to omganger som president i Costa Rica, første gang fra 1847 til 1849, og andre gang mellom 1866 og 1868. Ved begge anledningene ble han forhindret fra å fullføre den egentlige embetsperioden på grunn av militærkupp. 

Under sin første administrasjon erklærte han Costa Rica for en uavhengig republikk og hadde planer om å kutte alle båndene mellom Costa Rica og den hendøende mellomamerikanske føderasjon for godt. Han satt også som leder for den lovgivende forsamlingen som president for kongressen av varamedlemmer i 1844–1845 og i den fjerde konstitusjonskonvensjonen fra 1859. Castro var konsekvent kritisk til den politiske innflytelsen til den katolske kirke. 

I valget i april 1866 ble han valgt til president for perioden 1866 til 1869. I løpet av denne perioden ble det bygget en brygge i Bahía de Limón, det vil si at en havn ble åpnet. Han inngikk en kontrakt for etablering av en telegrafisk forbindelse mellom Cartago og Puntarenas. I 1868 åpnet han slakteriet San José. Jesús Jiménez Zamora styrtet ham i et militærkupp den 1. november 1868.

I 1879 ble han Costa Ricas ambassadør til nabolandet Nicaragua. Han var senere også sendemann til flere m,ellomamerikanske land, i en periode da båndene igjen ble tettere. 

Som minister for utenrikssaker, utdanning, justis, offentlig bistand og religiøse anliggender, var Castro Madriz den mest innflytelsesrike skikkelse i regjeringen til sin svoger, president Próspero Fernández (1882–1885), og han var i stor grad ansvarlig for den antiklerikale lovgivningen vedtatt under den regjeringen. Han var delaktig i utvisningen av biskop Bernardo Augusto Thiel fra landet. 

José María Castro Madriz' barnebarn, Rafael Yglesias, var president i Costa Rica fra 1894 til 1902.

## Referanser